Exploria Stadium

Exploria Stadium — Florida shtatidagi Orlando shahri markazidagi futbol stadioni. Stadion Orlando markazining gʻarbiy qismidagi Parramore mahallasida joylashgan. Stadion 5-mart kuni Orlando Sitining 2017-yilgi mavsumdagi uyini ochlishi uchun oʻz vaqtida qurib bitkazildi va u oʻsha yili MLS, NWSL va USL jamoalarini doimiy ravishda bir joyda oʻtkazgan birinchi maydonga aylandi. Dastlab Orlando City stadioni nomi bilan tanilgan, 2019-yil 4-iyun kuni Exploria Resorts (yaqin atrofdagi Klermont shahrida joylashgan taymsher korxonasi) stadionga nom berish huquqini qoʻlga kiritgani eʼlon qilindi.

Futboldan uzoqda, stadionda 2019 va 2021-yillardagi Cure Bowl kollej futbol boʻyicha oʻyin shuningdek, 2022-yilgi AQSh Maxsus Olimpiya oʻyinlarining ochilish marosimi boʻlib oʻtdi.

Tarixi 
2013-yil aprel oyida Orlando shahri 110 million dollarlik MLS futbol stadioni qurilishi uchun 8,2 million dollarga shahar markazidan yer sotib oldi. Biroq may oyida Florida shtati Vakillar palatasi stadion loyihasi uchun 30 million dollargacha davlat mablagʻi ajratilishini nazarda tutuvchi Senat tomonidan qabul qilingan qonun loyihasini ovozga qoʻymadi. Orlando City SC prezidenti Fil Rolins muqobil moliyalashtirishni topish va MLSni kengaytirishni davom ettirish niyatini izhor qilib javob berdi.

Orlando shahar markazidagi futbol stadioni 2013-yilning 8-avgustida Orinj okrugi meri Tereza Jeykobs va Orlando meri Baddi Dayer Orlandoning turli loyihalarini shu jumladan, yangi MLS futbol stadionini moliyaviy qoʻllab-quvvatlash boʻyicha kelishuvga erishgach, moliyalashtirishga yaqinlashdi. Stadionni moliyalashtirishning soʻnggi qismi 2013-yil oktabr oyida 80 million dollarlik stadion loyihasining yakuniy choragini moliyalashtirish uchun mavjud turizm soligʻidan foydalanish boʻyicha ovoz berish edi. 2013-yil 22-oktabrda Orinj okrugi Komissarlari kengashi Orlando shahri markazida 84 million dollarlik k futbol stadioni qurish uchun soliq fondlariga 20 million dollardan foydalanishni maʼqullash uchun 5-2 ovoz berdi.

Moliyalashtirish 
Orlando City SC egalari 2015-yil 29-may kuni stadionni xususiy ravishda moliyalashini eʼlon qildi. Ular shuningdek, stadion sigʻimini 19 000 oʻrindiqdan 28 000 oʻringa qadar oshirishlarini eʼlon qilishdi. Yangi reja 31-iyul kuni eʼlon qilindi. Xarajatlar ham 110 million dollardan 155 million dollarga koʻtarildi.

Dizayni 
Jamoa 2012-yil 11-dekabrda stadionning renderlarini chiqardi. 2013-yil 30-sentabrda Woods Bagot arxitektura firmasi oʻz veb-saytida stadion chizmalarini eʼlon qildi. Jamoa ushbu chizmalar ularning ishtirokisiz chiqarilganidan norozi boʻlishdi. Woods Bagot oʻz veb-saytidan rasmlarni olib tashlashni talab qilishdi. Dizayn bosqichi 2014-yil 7-yanvarda, shahar meri Buddi Dayer va Orlando City SC xodimlarining bir qismi Populous dizayn firmasi bilan ishlashni boshlandi.

Boshqa sport turlari 
2019-yil may oyida Cure Bowl rasmiylari kollej futbol oʻyini Camping World Stadiumdan Exploria Stadiumga koʻchirilishini eʼlon qildi. Bu stadionning futboldan tashqari birinchi tadbiri edi. U ESPN Events tomonidan sotib olinganidan keyin 2020-yilda Camping World Stadiumga koʻchib oʻtdi.

Manbalar 

Stadionlar
Futbol stadionlari
AQSH stadionlari
Amerika Qoʻshma Shtatlaridagi futbol stadionlari